cyanic-selkie/wikianc huggingface dataset:
Γκρέτα Τούνμπεργκ
Ιανουάριος - Απρίλιος
Μετά την ομιλία, η Τούνμπεργκ και η ακτιβίστρια Λουίζα Νοϊμπάουερ επισκέφθηκαν το Ινστιτούτο Έρευνας της Κλιματικής Επίδρασης του Πότσδαμ όπου συναντήθηκαν με επιστήμονες εκεί. Τον Σάββατο, η Τούνμπεργκ κέρδισε το ειδικό βραβείο «Χρυσή Κάμερα» (το ανώτατο γερμανικό βραβείο τηλεόρασης και κινηματογράφου), όπου στην ομιλία αποδοχής της στην εορτή η Τούνμπεργκ πίεσε τις διασημότητες παντού να χρησιμοποιήσουν την επιρροή τους και να κάνουν τον ακτιβισμό για το κλίμα που τους αναλογεί για να τη βοηθήσουν.
Σε ομιλία της στις 16 Απριλίου 2019 στο Ευρωπαϊκό Κοινοβούλιο στο Στρασβούργο με αξιωματούχους του Ευρωπαϊκού Κοινοβουλίου και της ΕΕ, κατηγόρησε τους παρόντες «για τρεις έκτακτες συνόδους κορυφής του Μπρέξιτ και καμία έκτακτη σύνοδο κορυφής για την καταστροφή του κλίματος και του περιβάλλοντος». Οι συζητήσεις για την αλλαγή του κλίματος δεν κυριαρχούν στις συνόδους κορυφής της Ε.Ε., διότι δόθηκε προτεραιότητα σε άλλα θέματα. Συνέχισε: «Η εξαφάνιση είναι μέχρι 10.000 φορές γρηγορότερη από το θεωρούμενο κανονικό, ενώ μέχρι 200 είδη εξαφανίζονται την ημέρα». Επιπλέον, η «διάβρωση των γόνιμων φυτικών εδαφών, η αποδάσωση των τροπικών δασών, η τοξική ατμοσφαιρική ρύπανση, η απώλεια εντόμων και άγριων ζώων, η οξίνιση των ωκεανών μας ... είναι καταστροφικές τάσεις». Η Τούνμπεργκ έλαβε 30 δευτερόλεπτα χειροκροτημάτων στο τέλος της ομιλίας της. Είπε ότι ο κόσμος αντιμετωπίζει την έκτη μαζική εξαφάνιση ειδών, και δήλωσε: «Δεν έχουμε αντιμετωπίσει αυτή τη κρίση ως κρίση αλλά ως ένα άλλο πρόβλημα που πρέπει να διορθωθεί. Αλλά είναι πολύ περισσότερο από εκείνο. Είναι μια υπαρξιακή κρίση, περισσότερο σημαντικό απ'οτιδήποτε άλλο.»
Μάιος - Αύγουστος
Τον Μάιο του 2019, η Τούνμπεργκ συναντήθηκε με τον Άρνολντ Σβαρτσενέγκερ, τον Γ.Γ. του ΟΗΕ Αντόνιο Γκουτέρες και τον αυστριακό πρόεδρο Αλεξάντερ φαν ντερ Μπέλεν, στην έναρξη ενός συνεδρίου που ξεκίνησε ο Σβαρτσενέγκερ για την επιτάχυνση της προόδου για την εφαρμογή της συμφωνίας των Παρισίων. Αναφέροντας την πιο πρόσφατη αναφορά της Διακυβερνητικής Επιτροπής για τη Κλιματική Αλλαγή, δήλωσε: «Εάν δεν κάνουμε τις αναγκαίες αλλαγές κατά προσέγγιση μέχρι το έτος 2030, πιθανότατα θα ορίσουμε μια μη αναστρέψιμη αλυσιδωτή αντίδραση που ξεπερνά τα όρια του ανθρώπινου ελέγχου. Τότε θα μπούμε σε σημείο μη επιστροφής που θα είναι καταστροφικό.» Το συνέδριο παρακολούθησαν 17.000 άτομα από 30 χώρες.
Στις 23 Ιουλίου 2019 παρέδωσε ομιλία στην γαλλική εθνοσυνέλευση, με ακροδεξιούς βουλευτές να προχωρούν σε αρνητικά σχόλια προς αυτήν.
Τον Ιούλιο του 2019, η Τούνμπεργκ συμμετείχε σε ηχογραφήσεις του συγκροτήματος The 1975 με μια εμφάνιση σε τραγούδι τους. Η Γκρέτα τελειώνει λέγοντας «Επομένως, όλοι εσείς εκεί, είναι ώρα για πολιτική ανυπακοή. Είναι ώρα να επαναστατήσουμε.». Με αίτημα της Τούνμπεργκ, μετά εμφανίζονται άτομα από την οργάνωση «Επανάσταση κατά της εξέγερσης».
Τον Ιούνιο του 2019, η Τούνμπεργκ ανακοίνωσε ότι θα χρησιμοποιήσει ιστιοφόρο για να μεταβεί στις συνεδριάσεις κλίματος του ΟΗΕ στην Αμερική. Το ιστιοφόρο δεν παράγει ρύπους. Μόλις φτάσει στη Νέα Υόρκη συνοδευόμενη από τον πατέρα της, η Τούνμπεργκ σχεδίαζε να ταξιδέψει με τρένο και λεωφορείο για το ετήσιο συνέδριο του ΟΗΕ για το κλίμα στη Χιλή (λόγω των ταραχών εκεί, η χώρα ακύρωσε τη διοργάνωση της συνόδου και θα διεξαχθεί στην Ισπανία μετά από πρόταση της Ισπανίας) με στάσεις στον Καναδά, το Μεξικό και άλλες χώρες. Επίσης συμπεριλήφθηκε σε τεύχος του βρετανικού περιοδικού Βογκ. Στις 14 Αυγούστου 2019 αναχώρησε από το Πλίμουθ της νότιας Αγγλίας. Τα πράσινα διαπιστευτήρια του ταξιδιού έχουν αμφισβητηθεί, καθώς για το ταξίδι της επιστροφής δύο νέα μέλη του πληρώματος θα επιστρέψουν στην Ευρώπη με αεροπλάνο, ενώ δεν αποκλείεται να επιστρέψουν στην Ευρώπη με αεροπλάνο και τα δύο αρχικά μέλη του πληρώματος. Έφτασε στη Νέα Υόρκη στις 28 Αυγούστου.
Σεπτέμβριος - Δεκέμβριος
Στις 17 Σεπτεμβρίου 2019 συνάντησε τον πρώην πρόεδρο των Ηνωμένων Πολιτειών, Μπάρακ Ομπάμα (2009-2017), κατά τη περιοδεία της στην Ουάσινγκτον. Την επομένη έδωσε ομιλία στο Κογκρέσο των Ηνωμένων Πολιτειών. Έδωσε ομιλία στην επίλεκτη επιτροπή για τη κλιματική κρίση. Η Τούνμπεργκ παρέδωσε μια δήλωση οχτώ προτάσεων αντί για μία εμπεριστατωμένη ομιλία. Είπε: «Ονομάζομαι Γκρέτα Τούνμπεργκ. Δεν ήρθα για να φέρω προετοιμασμένες παρατηρήσεις σε αυτή την ακρόαση. Ανταυτού επισυνάπτω τα τεκμήρια μου. Είναι η αναφορά της ΔΕΑΚ για την άνοδο της θερμοκρασίας κατά 1,5°C [SR1.5] η οποία δημοσιεύτηκε στις 8 Οκτωβρίου 2018. Υποβάλλω την αναφορά ως τεκμήριο μου γιατί δεν θέλω να ακούσετε εμένα. Θέλω να ακούσετε τους επιστήμονες, Και θέλω να ενωθείτε κάτω από την επιστήμη. Και θέλω από εσάς να δράσετε.»
Στις 20 Σεπτεμβρίου 2019 η Τούνμπεργκ μίλησε στη διαδήλωση για το κλίμα στη Νέα Υόρκη. Μιλώντας από μια εξέδρα στο πάρκο Μπάτερι, η Τούνμπεργκ δήλωσε: “Αυτή είναι η μεγαλύτερη απεργία για το κλίμα στην παγκόσμια ιστορία« (σ.σ. οι οργανωτές της διαδήλωσης της Νέας Υόρκης εκτιμούν τη συμμετοχή στα 250.000 άτομα). Είπε επίσης ότι η αλλαγή έρχεται ανεξαρτήτως »αν τους αρέσει ή όχι«, προσθέτοντας »Νομίζετε ότι μας ακούνε;” Η Τούνμπεργκ είπε μετά ότι «θα εγγυηθούμε ότι θα μας ακούσουν!». Η παγκόσμια συμμετοχή στις διαμαρτυρίες της 20ής Σεπτεμβρίου 2019 κυμαίνεται στα 2 με 4 εκατομμύρια σύμφωνα με εκτιμήσεις. Η Τούνμπεργκ δήλωσε: “Και αν ανήκετε σε εκείνη τη μικρή ομάδα ανθρώπων που νιώθετε απειλούμενοι από εμάς τότε σας έχουμε πολύ άσχημα νέα επειδή είναι μόνο η αρχή."
Στις 21-23 Σεπτεμβρίου 2019 συμμετείχε στις εργασίες της συνόδου δράσης για το κλίμα των ΟΗΕ. Στις 23 Σεπτεμβρίου 2019 η Τούνμπεργκ ομίλησε στη σύνοδο των Ηνωμένων Εθνών. Σε συνέντευξη τύπου υπό την αιγίδα της ΟΥΝΙΣΕΦ, η Τούνμπεργκ ανακοίνωσε ότι αυτή και 15 άλλα παιδιά (συμπεριλαμβανομένης της 14χρονης ακτιβίστριας Αλεξάντρια Βιλασενιόρ, Καταρίνα Λορένθο και άλλους) θα καταθέσουν αγωγή προς πέντε χώρες που δεν ακολουθούν πορεία μείωσης των εκπομπών τους σύμφωνα με τις δεσμεύσεις τους στη συνθήκη του Παρισιού: την Αργεντινή, τη Βραζιλία, τη Γαλλία, τη Γερμανία και την Τουρκία. Η μήνυση βασίζεται σύμφωνα με τη σύμβαση για τα δικαιώματα του παιδιού (δικαίωμα στη ζωή, υγεία και ειρήνη). Εάν η αγωγή πετύχει, οι χώρες θα πρέπει να απαντήσουν αλλά καμία πρόταση δεν είναι νομικά δεσμευτική. Στην ομιλία της στις 23 Σεπτεμβρίου 2019 κατηγόρησε τους ηγέτες του κόσμου ότι της έκλεψαν τα όνειρα και την παιδική της ηλικία, ενώ η παθιασμένη και συναισθηματική ομιλία της πέτυχε ευρείας κάλυψης από τα μέσα. Συγκεκριμένα είπε: "Αυτό είναι όλο λάθος. Δεν έπρεπε να βρισκόμουν εδώ. Έπρεπε να ήμουν πίσω στο σχολείο στην άλλη άκρη του ωκεανού. Όμως όλοι έρχεστε σε μένα για ελπίδα; Πώς τολμάτε! Έχετε κλέψει τα όνειρά μου και την παιδική μου ηλικία με τα κουφά σας λόγια. Και ακόμα είμαι από τους τυχερούς. Άνθρωποι υποφέρουν. Άνθρωποι πεθαίνουν. Καταρρέουν ολόκληρα οικοσυστήματα. Είμαστε στην αρχή μιας μαζικής εξαφάνισης. Και αυτά για τα οποία μπορείτε να μιλάτε είναι τα λεφτά και παραμύθια αιώνιας οικονομικής ανάπτυξης. Πως τολμάτε!"
Στις 27 Σεπτεμβρίου 2019 η Τούνμπεργκ χρησιμοποίησε ηλεκτρικό αυτοκίνητο για τις μεταφορές της, το οποίο δανείστηκε από τον Άρνολντ Σβαρτσενέγκερ. Η Τούνμπεργκ μίλησε σε συνέντευξη τύπου για την Παγκόσμια Απεργία για το Κλίμα στο Μοντρεάλ. Είπε: «Είναι πολύ συγκινητικό να βλέπεις τον καθένα που είναι τόσο παθιασμένος να διαδηλώσει και να απεργήσει. Άνθρωποι όλων των ηλικιών, όλων των γενεών. Είναι μια πολύ καλή μέρα θα έλεγα.” Πριν τη συνέντευξη τύπου, είχε συνάντηση με τον πρωθυπουργό του Καναδά, Τζάστιν Τρυντώ. Σύμφωνα με άτομα που είδαν τη συνάντηση, ο Τρυντώ ρώτησε την Τούνμπεργκ τι θα σκέφτονταν οι φίλοι της πίσω στην πατρίδα. Η Τούνμπεργκ απάντησε στον Τρυντώ λέγοντας του ότι στη Στοκχόλμη θα διαδηλώσουν περίπου 60.000 άτομα, με τον Τρυντώ να απαντά »Λίγοι παραπάνω από σήμερα,«. Σε μια διάσκεψη τύπου μετά τη συνάντηση, η Τούνμπεργκ ρωτήθηκε αν είχε συγκεκριμένο μήνυμα για τον Τρυντώ, σε μια χώρα με πολύ μεγάλα αποθέματα πετρελαίου και φυσικού αερίου (ειδικά στην Αλμπέρτα), λέγοντας: »Το μήνυμα μου προς όλους τους πολιτικούς είναι το ίδιο — να ακούσουν και να δράσουν σύμφωνα με την επιστήμη". Μετά τη διάσκεψη τύπου, θα συμμετάσχει στη διαδήλωση για το κλίμα και άλλες δραστηριότητες σχετιζόμενες με διαδηλώσεις για το κλίμα.
Μετά τη συνέντευξη τύπου, η Τούνμπεργκ ενώθηκε με ιθαγενείς και μαζί ηγήθηκαν της διαδήλωσης για το κλίμα. Αφού οι διαδηλωτές έφτασαν στο κύριο σημείο της διαμαρτυρίας, η Τούνμπεργκ παρέδωσε μια ομιλία που περιείχε τμήματα στα γαλλικά. Η Τούνμπεργκ είπε στους διαδηλωτές ότι η μάχη κατά της κλιματικής αλλαγής δεν θα σταματήσει μέχρι οι ηγέτες του κόσμου πάρουν το θέμα στα σοβαρά. Μεταξύ άλλων είπε: "Είμαστε τουλάχιστον 500.000 εδώ σήμερα – πρέπει να είστε πολύ υπερήφανοι για εσάς,”. “Το έχουμε κάνει μαζί και δεν μπορώ να σας ευχαριστήσω επαρκώς για τη παρουσία σας. Είναι απλά απίστευτο να είμαστε ενωμένοι με τέτοιο τρόπο για ένα κοινό λόγο. Φαίνεται απίστευτο, δεν είναι;” “Μερικοί λένε ότι σπαταλάμε ώρες μαθήματος, λέμε ότι αλλάζουμε τον κόσμο με τέτοιο τρόπο που όταν θα είμαστε μεγαλύτεροι θα είμαστε ικανοί να κοιτάμε τα παιδιά μας στα μάτια και να τους λέμε ότι κάναμε ότι μπορούσαμε." “Μας έχουν πει τόσες φορές ότι δεν υπάρχει ουσία να το κάνουμε, δεν μπορούμε να έχουμε επίδραση και να κάνουμε τη διαφορά. Αλλά νομίζω ότι αυτό έχει αποδειχθεί ψευδές μέχρι τώρα. Είμαστε η αλλαγή και η αλλαγή έρχεται."
Στις 13 Νοεμβρίου 2019 η Τούνμπεργκ αναχώρησε από τη Βόρεια Αμερική και θα κατευθυνθεί στην Ισπανία για τις εργασίες της 25ης διάσκεψης των ΟΗΕ για το κλίμα. Θα αναχωρήσει από το Χάμπτον της Βιρτζίνια με το καταμαράν Λα Βαγκαμπόντε. Νωρίτερα είχε ζητήσει ένα σκάφος για τη μεταφορά της στην Ισπανία μόλις ανακοινώθηκε η αλλαγή της διοργανώτριας χώρας. Στις 3 Δεκεμβρίου 2019, η Τούνμπεργκ έφτασε στη Λισαβόνα,  και θα φτάσει στη Μαδρίτη στις 4 Δεκεμβρίου. Εκεί συναντήθηκε με τοπικούς ακτιβιστές για το κλίμα, και στις 6 Δεκεμβρίου συμμετείχε στην διαμαρτυρία για το κλίμα στη Μαδρίτη, όπου έφτασε το πρωί της ίδιας ημέρας μέσω σιδηροδρόμου από τη Λισαβόνα και έτυχε θερμής υποδοχής.
Στις 17 Δεκεμβρίου 2019 έφτασε στη Στοκχόλμη. Στις 19 Δεκεμβρίου 2019, το περιοδικό Nature περιέλαβε την Γκρέτα «στον κατάλογο των 10 ατόμων που άξιζαν στην επιστήμη το τρέχον έτος». Το περιοδικό δήλωσε ότι η Τούνμπεργκ είναι μια «καταλύτης του κλίματος: Μια σουηδή έφηβη [που] έφερε την κλιματική επιστήμη στα πρότερα της οργής της γενιάς της.» «Μερικοί μπορεί να αναρωτιούνται γιατί ένα έφηβο κορίτσι πρέπει να λάβει περισσότερη κάλυψη και προσοχή για τη δημόσια δήλωση του γνωστού διλήμματος του ότι οι περισσότεροι ερευνητές του κλίματος χρειάζονται έτη σκληρής δουλειάς και προσπάθειες», δήλωσε η Σόνια Σενεβιράτνε, επιστήμονας για το κλίμα στο Ομοσπονδιακό Ινστιτούτο Τεχνολογίας της Ζυρίχης. Συμπλήρωσε ότι «η Τούνμπεργκ είναι ειλικρινής και η οργή της είναι αστίλβωτη, και αυτό είναι δυνατό. Ως επιστήμονες κανονικά δεν διστάζουμε να εκφράσουμε την αλήθεια σε τέτοια εγκάρδια απλότητα.»
2020
Στις 11 Ιανουαρίου 2020 η Τούνμπεργκ απεύθυνε κάλεσμα στη γερμανική εταιρεία Ζήμενς να σταματήσει την παράδοση μερών για ένα σχεδιαζόμενο χρυσορυχείο από την ινδική εταιρεία Adani στην Αυστραλία.
Στις 21 Ιανουαρίου 2020, η Τούνμπεργκ επέστρεψε στο Παγκόσμιο Οικονομικό Φόρουμ το οποίο έλαβε χώρα στο Ντάβος της Ελβετίας, δίνοντας δύο ομιλίες σε συζητήσεις που διοργάνωσαν οι Τάιμς της Νέας Υόρκης και το Παγκόσμιο Οικονομικό Φόρουμ. Η Τούνμπεργκ χρησιμοποίησε πολλά από τα θέματα που περιλαμβάνονται σε προηγούμενες ομιλίες της, αλλά επικεντρώθηκε ιδιαίτερα σε ένα: «Το σπίτι μας φλέγεται ακόμα.» Η Τούνμπεργκ αστειεύτηκε για το γεγονός ότι δεν μπορεί να παραπονεθεί για το γεγονός ότι δεν ακούγεται λέγοντας: «Με ακούν όλη την ώρα.»
Τον Μάιο του 2020, η Τούνμπεργκ εμφανίστηκε στο μουσικό βίντεο του τραγουδιού Retrograde του άλμπουμ Gigaton, του μουσικού συγκροτήματος Pearl Jam. Στο μουσικό βίντεο έχει τον ρόλο του μέντιουμ, ο οποίος παρατηρεί την καταστροφή του κόσμου καθώς τα κύματα καταπίνουν διάφορες πόλεις του πλανήτη. Το βίντεο έχει στόχο την ευαισθητοποίηση του κοινού για τη κλιματική αλλαγή.
Ταξίδι στη Νέα Υόρκη
Για το ταξίδι της προς τη Νέα Υόρκη, η Team Malizia της προσέφερε χωρίς κόστος το Malizia II – ένα σύγχρονο αγωνιστικό πλοίο ύψους 18 μέτρων, το οποίο σύμφωνα με τους ιδιοκτήτες του δεν παράγει ρύπους και σύμφωνα με τον κατασκευαστή του έχει παραχθεί μερικώς από ανακυκλωμένα υλικά. Το πλοίο τροφοδοτείται με ηλιακή και αιολική ενέργεια.
Το πλοίο έχει πολύ πρωτόγονο εξοπλισμό, καθώς δεν περιέχει μπάνιο, ενώ το πλήρωμα και οι επιβάτες τρέφονταν από κονσέρβες. Για την Γκρέτα είχε ετοιμαστεί δίαιτα με χορτοφαγικά τρόφιμα. Το πλοίο ενοικιάστηκε από την ομάδα Μαλίτσια (αυθεντικός τίτλος: Team Malizia) από γερμανό ιδιοκτήτη. Στο πλοίο καπετάνιος ήταν ο Μπόρις Χέρμαν και συνοδευόταν από τον Πιέρ Καζιράγκι, εγγονό του πρίγκιπα Ρενιέ Γ΄ του Μονακό. Κατά την άφιξη την υποδέχθηκαν 17 πλοία του ΟΗΕ βαμμένα στα χρώματα των στόχων βιώσιμης ανάπτυξης καθώς και οπαδοί της.
Η ομάδα Μαλίτσια (Team Malizia) σχετίζεται με μέλη του συνδέσμου ταχυπλόων του Μονακό (Yacht club de Monaco) και το όνομα το Μαλίτσια εκφράζει τη σχέση με τον ιδρυτή του Μονακό Φραντσέσκο Γκριμάλντι. Το όνομα Μαλίτσια εμφανίστηκε το 1297 με την ίδρυση του πριγκιπάτου. Η ομάδα Μαλίτσια αποσκοπεί στη σύνδεση του ταξιδιού στη θάλασσα, της περιβαλλοντικής προστασίας και της επιστήμης. Κατά τη διάρκεια των ταξιδιών της συλλέγει δεδομένα από τους ωκεανούς (θερμοκρασία, οξύτητα, διοξείδιο του άνθρακα κτλ.), ελεύθερα διαθέσιμα για επιστημονικά δεδομένα. Η ομάδα ασχολείται επίσης με το να διδάξει στους νέους σχετικά με τη προστασία του θαλάσσιου και παγκόσμιου περιβάλλοντος. Κατά την πλεύση του, το ιστίο του ιστιοφόρου περιείχε συνθήματα όπως «Ενωμένοι για την επιστήμη» και «FridaysForFuture» και άλλα για να προωθήσει την προστασία του κλίματος.
Το μήνυμά της
Η ρητορική της Τούνμπεργκ χρησιμοποιεί γραφικές αναλογίες για να δώσει έμφαση στις ανησυχίες της και συχνά μιλά έντονα σε οικονομικούς και πολιτικούς ηγέτες, επικρίνοντας τους για την έλλειψη δράσης.
Μέχρι τώρα ασπάζεται τέσσερα συνυφασμένα θέματα:
Η Τούνμπεργκ βασίζεται στην επιστημονική συναίνεση για την κλιματική αλλαγή, υπενθυμίζοντας ότι δεν είναι επιστήμονας αλλά αγγελιοφόρος των ερευνών που εκπονούν δεκαετίες οι επιστήμονες. Επίσης υποστηρίζει ότι οι στρατηγικές που υιοθετούνται από διάφορες κυβερνήσεις για τον περιορισμό της παγκόσμιας υπερθέρμανσης στους 1.5 βαθμούς Κελσίου ως μέρος της Συμφωνίας του Παρισιού δεν είναι επαρκής και ότι οι εκπομπές αερίων του θερμοκηπίου πρέπει να αρχίσουν να πέφτουν απότομα όχι αργότερα από το 2020. Τον Ιανουάριο του 2019, απεύθυνε μήνυμα στο βρετανικό κοινοβούλιο ότι η Βρετανία πρέπει να σταματήσει να μιλά με όρους μείωσης των εκπομπών και να ξεκινήσει τη διαδικασία για την εξαφάνισή τους. Τον Φεβρουάριο του 2019, σε μια διάσκεψη της Ευρωπαϊκής Κοινωνικοοικονομικής Επιτροπής, δήλωσε ότι η ΕΕ πρέπει να μειώσει τις εκπομπές αερίων της κατά 80% μέχρι το 2030, διπλασιάζοντας τον στόχο του 40% στο Παρίσι.
Μιλώντας σε διεθνή συνέδρια, η Τούνμπεργκ δηλώνει ότι η κλιματική αλλαγή θα έχει δυσανάλογη επίδραση στους νέους των οποίων το μέλλον θα επηρεαστεί σημαντικά, και λαμβάνεται πολύ λίγη δράση από τις κυβερνήσεις και τις διεθνής εταιρείες για να μειώσουν τις παγκόσμιες εκπομπές αερίων. Επίσης αναφέρεται στο γεγονός ότι ο Παγκόσμιος Νότος θα υποφέρει περισσότερο από τη κλιματική αλλαγή παρόλο που έχουν συνεισφέρει λιγότερο απ'όλους στη ρύπανση του πλανήτη. Προκειμένου να παρθεί η αναγκαία δράση, προσθέτει ότι οι πολιτικοί πρέπει να ακούσουν αυτά που λένε οι επιστήμονες.
Αντίκτυπο
Η Τούνμπεργκ έχει λάβει ισχυρή υποστήριξη και κριτική για το έργο της από τους πολιτικούς και τον τύπο. Έχει επίσης εμπνεύσει άλλους ώστε να αρχίσουν να κάνουν τις δικές τους δράσεις υπέρ της προστασίας του περιβάλλοντος, ενώ το αντίκτυπο της έχει περιγραφεί ως «φαινόμενο Γκρέτα» και έχει συνδεθεί με την τάση της μείωσης της χρήσης του αεροπλάνου λόγω του φλιούγκσκαμ (flygskam) ή ντροπή της πτήσης.
Υποστήριξη
Τον Φεβρουάριο του 2019, 224 ακαδημαϊκοί υπέγραψαν ανοιχτό γράμμα στήριξης δηλώνοντας ότι εμπνέονταν από τις ενέργειες της Τούνμπεργκ και των παιδιών που διαδηλώνουν ώστε να κάνουν τις φωνές τους να ακουστούν.
Τον Ιούνιο του 2019, η Τούνμπεργκ μίλησε μέσω βιντεοσύνδεσης με την Αλεξάντρια Οκάσιο-Κορτέζ η οποία υπέβαλε τον Φεβρουάριο του 2019 την Πράσινη Νέα Συμφωνία στη Βουλή των Αντιπροσώπων των Η.Π.Α. με στόχο να πετύχουν οι Ηνωμένες Πολιτείες κλιματική ουδετερότητα σε μια δεκαετία. Συζήτησαν πως νιώθουν όταν οι απόψεις τους δεν παίρνονται σοβαρά επειδή είναι νέοι και ποιες τακτικές δουλεύουν πραγματικά.
Η γερμανίδα καγκελάριος Άνγκελα Μέρκελ δήλωσε ότι νέοι ακτιβιστές όπως η Τούνμπεργκ οδήγησαν την κυβέρνηση της να δράσει γρηγορότερα στο θέμα της κλιματικής αλλαγής.
Τον Δεκέμβριο του 2019, το περιοδικό New Scientist περιέγραψε την επίδραση της Τούνμπεργκ και της Επανάστασης κατά της εξέγερσης με την επικεφαλίδα: «Αυτό το έτος ο κόσμος αφυπνίστηκε κατά της κλιματικής αλλαγής».
Κριτική
Η Τούνμπεργκ και η εκστρατεία της έχει επικριθεί από πολιτικούς και άλλα άτομα. Αυτοί περιλαμβάνουν τον αυστραλό πρωθυπουργό Σκοτ Μόρισον, τη γερμανίδα καγκελάριο Άνγκελα Μέρκελ, τον ρώσο πρόεδρο Βλαντίμιρ Πούτιν, τον αμερικανό πρόεδρο Ντόναλντ Τραμπ, τον γάλλο πρόεδρο Εμμανουέλ Μακρόν, τον ιταλό πρωθυπουργό Τζουζέπε Κόντε, τον ΟΠΕΚ και μερικούς σχολιαστές των ειδήσεων όπως ο Πιρς Μόργκαν. Η κριτική ποικίλει από προσωπικές επιθέσεις έως αξιώσεις ότι υπεραπλοποιεί τα περίπλοκα ζητήματα που αναφέρονται.
Το HuffPost αναφέρει ότι το μεσοταξικό και μεσήλικο κατεστημένο φοβάται την Τούνμπεργκ επειδή μπορεί να χάσουν τη θέση τους υπέρ εκείνης και άλλων σαν αυτής στον πολιτικό διάλογο για τη κλιματική αλλαγή.
Φίλιππος Τσίτος
Ο Φίλιππος Τσίτος, γεννημένος στην Κυψέλη το 1966, είναι Έλληνας σκηνοθέτης και σεναριογράφος.
Γκρέτα Τούνμπεργκ
Κριτική
Μετά τη μήνυση της Τούνμπεργκ κατά της Γαλλίας, της Γερμανίας και άλλων χωρών που δεν ακολουθούν την κατεύθυνση που πρέπει για να εκπληρώσουν τις δεσμεύσεις τους στη συμφωνία των Παρισίων, ο Γάλλος πρόεδρος Εμανουέλ Μακρόν την επέκρινε λέγοντας ότι «τέτοιες ριζοσπαστικές θέσεις (όπως κατέχονται από την Τούνμπεργκ) ανταγωνίζουν τις κοινωνίες μας». Πρόσθεσε επίσης ότι «πρέπει να επικεντρωθεί σε αυτές που μπλοκάρουν, αυτές που αντιδρούν περισσότερο», και «δεν νιώθει ότι η Γαλλική ή η Γερμανική κυβέρνηση προσπαθεί να μπλοκάρει». Ο Γάλλος γραμματέας Οικολογικής και Συμπεριληπτικής μετάβασης Μπρουν Πουαρσόν την επέκρινε, λέγοντας ότι «δεν ξέρει τι λύσεις προωθεί», προσθέτοντας ότι «δεν μπορείς να κινητοποιήσεις με απελπισία, ακόμη και μίσος».
Φίλιππος Τσίτος
Βιογραφικά στοιχεία
Μεγάλωσε και έζησε στα Εξάρχεια και στο Χαλάνδρι. Σπούδασε στο Οικονομικό Πανεπιστήμιο Αθηνών και εργάστηκε ως φωτογράφος, βοηθός σκηνοθέτη και μοντέρ σε μουσικά ντοκιμανταίρ. Υπήρξε επίσης και παραγωγός μιας ραδιοφωνικής εκπομπής. Μετακόμισε στο Βερολίνο της Γερμανίας το 1991 όπου και σπούδασε σκηνοθεσία στη Γερμανική Ακαδημία Κινηματογράφου και Τηλεόρασης.
Γκρέτα Τούνμπεργκ
Κριτική
Ο ρώσος πρόεδρος Βλαντίμιρ Πούτιν επέκρινε επίσης την Τούνμπεργκ λέγοντας «Οι άνθρωποι στην Αφρική και πολλές ασιατικές χώρες θέλουν να είναι τόσο πλούσιοι όσο οι Σουηδοί. Πώς μπορεί να γίνει αυτό; πιέζοντας τους να χρησιμοποιήσουν ηλιακή ενέργεια που αφθονεί στην Αφρική; Έχει εξηγήσει κάποιος το κόστος του; Αλλά είναι μια προσβάσιμη τεχνολογία για αναπτυσσόμενες οικονομίες και κράτη; Δύσκολα προσβάσιμο.» Επίσης την αποκάλεσε «ευγενική αλλά ανενημέρωτη».
Φίλιππος Τσίτος
Βιογραφικά στοιχεία
Η ταινία του «Ακαδημία Πλάτωνος», με θέμα την ξενοφοβία, συμμετείχε στο διαγωνιστικό τμήμα του Διεθνούς Φεστιβάλ Κινηματογράφου του Λοκάρνο το 2009, όπου ο πρωταγωνιστής της, Αντώνης Καφετζόπουλος, τιμήθηκε με την Ασημένια Λεοπάρδαλη Καλύτερης Ανδρικής Ερμηνείας. Ο ίδιος ο σκηνοθέτης έλαβε το Βραβείο Οικουμενικότητας και το Βραβείο της Επιτροπής των Νέων. Η ίδια ταινία ήταν ανάμεσα στις τρεις φιναλίστ για το Βραβείο Lux του Ευρωπαϊκού Κοινοβουλίου το 2010.
Γκρέτα Τούνμπεργκ
Κριτική
Τον Δεκέμβριο του 2019, η Τούνμπεργκ δημοσίευσε στο Τουίτερ: «Αυτόχθονες κυριολεκτικά δολοφονούνται προσπαθώντας να προστατεύσουν το δάσος από την παράνομη αποδάσωση. Πάλι και πάλι. Είναι ντροπιαστικό που ο κόσμος σιωπά για το θέμα αυτό». Όταν ρωτήθηκε για το θέμα αυτό δύο μέρες αργότερα ο Ζαΐχ Μπολσονάρου. πρόεδρος της Βραζιλίας, απάντησε λέγοντας: «Η Γκρέτα λέει ότι οι Ινδιάνοι πεθαίνουν επειδή προσπαθούν να προστατεύσουν τον Αμαζόνιο. Είναι εντυπωσιακό το πως ο τύπος δίνει φωνή σε ένα τέτοιο παλιόπαιδο». Την ίδια ημέρα η Τούνμπεργκ άλλαξε την περιγραφή της στο Τουίτερ σε «pirralha» (διαβάζεται πιράλια), την πορτογαλική λέξη για το παλιόπαιδο την οποία χρησιμοποίησε ο Μπολσονάρου.
Φίλιππος Τσίτος
Βιογραφικά στοιχεία
Δύο χρόνια μετά, η ταινία του «Άδικος Κόσμος», η οποία πραγματεύεται τη δικαιοσύνη ανάμεσα στους ανθρώπους, και πάλι με τον Καφετζόπουλο, τιμήθηκε το 2011 με το Ασημένιο Όστρακο Καλύτερης Σκηνοθεσίας και Καλύτερης Ανδρικής Ερμηνείας στο Διεθνές Φεστιβάλ Κινηματογράφου του Σαν Σεμπαστιάν.
Γκρέτα Τούνμπεργκ
Κριτική
Ο Ντόναλντ Τραμπ, κορόιδεψε την Τούνμπεργκ για δεύτερη φορά αφότου βραβεύτηκε με τον τίτλο του Προσώπου της Χρονιάς 2019 από το περιοδικό Time, προτρέποντας την να "χαλαρώσει με κάποιον φίλο". Το Νοέμβριο του 2020, η Τούνμπεργκ ανταπέδωσε στον Τραμπ το εξής σχόλιο, μετά την ήττα του στις εκλογές.
Φαινόμενο της Τούνμπεργκ
μικρογραφία|Διαδήλωση για το κλίμα στη [[Γενεύη της Ελβετίας, 27 Σεπτεμβρίου 2019]] Οι επιδράσεις της στην κοινωνία έχουν οδηγήσει στην επινόηση του όρου "φαινόμενο της Γκρέτας", με πολλούς πολιτικούς να αναγνωρίζουν την ανάγκη δράσης για τη κλιματική αλλαγή. Για παράδειγμα, ο Βρετανός γραμματέας περιβάλλοντος Μάικλ Γκόουβ επαίνεσε τους αγώνες των νέων και αναγνώρισε την αδράνεια των πολιτικών. Ο πολιτικός των Εργατικών Εντ Μίλιμπαντ, υπεύθυνος για την εισαγωγή νόμου για το κλίμα στο Ηνωμένο Βασίλειο ευχαρίστησε τους νέους ακτιβιστές για την έμμεση συμβολή τους στη δημιουργία του νόμου.
Τον Ιούνιο του 2019, μια δημοσκόπηση της YouGov στη Βρετανία έδειξε ότι η δημόσια ανησυχία για το περιβάλλον ανέβηκε σε επίπεδα ρεκόρ στο Ηνωμένο Βασίλειο μετά τις διαμαρτυρίες της Τούνμπεργκ και της οργάνωσης Επανάσταση κατά της εξέγερσης.
Η καθιστική διαμαρτυρία της έχει αποτελέσει έμπνευση και για άλλους νέους να οργανώσουν καθιστικές διαμαρτυρίες για τη κλιματική αλλαγή έξω από τα κοινοβούλια της χώρας τους.
Τον Αύγουστο του 2019, αναφέρθηκε άνοδος στον αριθμό των παιδικών βιβλίων που ασχολούνται με το θέμα της κλιματικής κρίσης, συνοδευόμενη από μια θετική μεταβολή των πωλήσεων βιβλίων για τη κλιματική κρίση, τα οποία σκοπεύουν να εμπνεύσουν νεαρά άτομα στο να σώσουν των πλανήτη. Οι εκδότες αποδίδουν την αύξηση στο «φαινόμενο Γκρέτα Τούνμπεργκ».
Δημόσιες απαντήσεις σε προσωπικές επιθέσεις
Τον Αύγουστο του 2019, το Scientific American ανέφερε ότι οι δυσφημιστές της Τούνμπεργκ έχουν «ξεκινήσει τις προσωπικές επιθέσεις», με κεντρικό σημείο τον αυτισμό της, ενώ «εξαρτώνται όλο και περισσότερο από φραστικές επιθέσεις για να αμβλύνουν την επιρροή της.»
Ο πρώην αντιπρόεδρος των ΗΠΑ και σημερινός πρόεδρος των ΗΠΑ Τζο Μπάιντεν επέκρινε τον Τραμπ για την απάντηση του στην ακτιβίστρια, θεωρώντας ότι θα μπορούσε να λάβει λίγα μαθήματα ηγεσίας από την ίδια.
Σε μια συνέντευξη της για τη Σούγιν Χέινς του Time, δήλωσε τα εξής για τη κριτική που έχει λάβει στο διαδίκτυο: «Είναι αρκετά ξεκαρδιστικό όταν το μόνο πράγμα που οι άνθρωποι μπορούν να κάνουν είναι να σε κοροϊδεύουν, ή να μιλούν για την εμφάνιση ή τη προσωπικότητά σου, καθώς σημαίνει ότι δεν έχουν επιχείρημα ή κάτι άλλο για να πουν.»
Η δήλωση του Άρρον Μπανκς ότι συμβαίνουν φρικιαστικά ναυάγια τον Αύγουστο προκάλεσε σάλο. Σύμφωνα την Τάνια Μπούλμαν οι περισσότεροι κριτικοί της Τούνμπεργκ είναι μεσήλικες που πρόσκεινται στη δεξιά. Ο Γκάμπι Χίνσλιφ σημειώνει ότι η Τούνμπεργκ έχει γίνει «το νέο μέτωπο στο πολιτιστικό πόλεμο της εξόδου της Βρετανίας από την Ευρωπαϊκή Ένωση», επιχειρηματολογώντας ότι το αίσχος που προκαλείται από προσωπικές επιθέσεις προς την Τούνμπεργκ από υποστηρικτές της εξόδου της Βρετανίας από την ΕΕ «τους δίνει το ευπρόσδεκτο οξυγόνο δημόσιας παρουσίας».
Εξωτερικοί σύνδεσμοι
Κατηγορία:Ακτιβιστές για την κλιματική αλλαγή Κατηγορία:Σουηδοί ακτιβιστές Κατηγορία:Παιδιά ακτιβιστές Κατηγορία:BBC 100 (γυναίκες) Κατηγορία:Βραβείο Ορθής Διαβίωσης
Ποταμός Τσάρι
Γεωγραφία
Ο ποταμός Τσάρι ρέει από την Κεντροαφρικανική Δημοκρατία μέσω του Τσαντ στη Λίμνη Τσαντ, ακολουθώντας το σύνορο με το Καμερούν μετά από την Ντζαμένα, όπου ενώνεται με το δυτικό και κύριο παραπόταμο, τον Λογκόνε.
Ο ποταμός παρέχει το 90% του νερού που ρέει στη Λίμνη Τσαντ. Η λεκάνη απορροής του ποταμού καλύπτει 548.747 τετραγωνικά χιλιόμετρα. Ο κύριος παραπόταμος του είναι ο Λογκόνε, ενώ μικρότεροι παραπόταμοι είναι οι Μπαχρ Σαλάματ, Μπαχρ Σαχ, Μπαχρ Αούκ και Μπαχρ Κέιτα.
Ένας μεγάλος πληθυσμός του Τσαντ, συμπεριλαμβανομένου του Σαρχ και της πρωτεύουσας Ντζαμένα, ζει γύρω του.
Το ποτάμι υποστηρίζει ένα σημαντικό τοπικό αλιευτικό κλάδο. Ένα από τα πιο περιζήτητα τοπικά ψάρια είναι η Πέρκα του Νείλου.
Παραπομπές
Κατηγορία:Ποταμοί της Κεντροαφρικανικής Δημοκρατίας Κατηγορία:Ποταμοί της Αφρικής Κατηγορία:Γεωγραφία του Τσαντ
Ρομπ Μάρσαλ
Παραπομπές
Κατηγορία:Αμερικανοί σκηνοθέτες
Το σπίτι του Ηθοποιού
«Το σπίτι του Ηθοποιού» είναι κοινωφελές, φιλανθρωπικό, πολιτιστικό ίδρυμα μη κερδοσκοπικού χαρακτήρα, που ιδρύθηκε από την ηθοποιό Άννα Φόνσου, αρχικά με τη μορφή σωματείου. Ο βασικότερος σκοπός του είναι η φιλοξενία ηθοποιών που έχουν οικονομικά προβλήματα. Πρόκειται για θεσμό ανάλογο με τον Οίκο του Ναύτη.
Προέλευση και ίδρυση
«Το σπίτι του Ηθοποιού» ξεκίνησε με πρωτοβουλία της Άννας Φόνσου το 1997 με τη μορφή σωματείου. Το 2002 έλαβε τη νομική μορφή 9-μελούς κοινωφελούς ιδρύματος μη κερδοσκοπικού χαρακτήρα τελούμενου υπό την αιγίδα των υπουργείων Πολιτισμού, Οικονομικών, Παιδείας και Υγείας.
Το κεφάλαιο για τη δημιουργία του ιδρύματος καθώς και ένα ακίνητο παραχωρήθηκαν από την Άννα Φόνσου η οποία κατέχει εξαρχής τη θέση της ισόβιας προέδρου.
Σκοπός
Γενικότερος σκοπός του ιδρύματος είναι η παροχή διευκολύνσεων και στήριξης σε ηθοποιούς με ποικίλους τρόπους. Επίσης το ίδρυμα δραστηριοποιείται γενικότερα στον τομέα του πολιτισμού κάνοντας εκθέσεις, παρουσιάσεις βιβλίων, θεατρικά δρώμενα κ.ά.
Παράλληλα, «Το σπίτι του Ηθοποιού», επεκτείνει τη φιλανθρωπική δράση του, παρέχοντας βοήθεια στους ανθρώπους της τέχνης  που δε διαμένουν μόνιμα  στο χώρο του, τόσο σε ηθικό, όσο και σε οικονομικό επίπεδο με την παροχή ειδών διατροφής και ιατροφαρμακευτικού υλικού, ενώ ταυτόχρονα φροντίζει για την παροχή της υγειονομικής περίθαλψης τους, συνάπτοντας συμφωνίες με διακεκριμένους ιατρούς και κέντρα αποκατάστασης.
Χρηματοδότηση - πόροι συντήρησης
Το ίδρυμα δε λαμβάνει κρατική βοήθεια. Τα λειτουργικά του έξοδα μπορεί να φτάνουν έως και 15.000 € το μήνα. Κατά καιρούς η Άννα Φόνσου ανεβάζει θεατρικές παραστάσεις τα έσοδα των οποίων διατίθενται στο «Σπίτι του Ηθοποιού». Η σίτιση των φιλοξενούμενων γίνεται από την Αρχιεπισκοπή Αθηνών.
Πετροπάβλοφσκ Καμτσάτσκι
right|thumb|200px|Φωτογραφία τμήματος της πόλης και του ηφαιστείου [[Αβατσίνσκι.]] Το Πετροπάβλοφσκ Καμτσάτσκι (ρωσικά: Петропа́вловск-Камча́тский) είναι μια ρωσική πόλη στις ακτές του Βορείου Ειρηνικού. Βρίσκεται στο νοτιοανατολικό τμήμα της Καμτσάτκα, της οποίας είναι η μεγαλύτερη πόλη (179.780 κάτοικοι - Απογραφή 2010) και πρωτεύουσα του Κράι Καμτσάτκα. Είναι χτισμένη στα παράλια του κόλπου Αβάτσα, σε ένα λεκανοπέδιο που ορίζεται από βουνά και ηφαίστεια. Είναι επίσης η δεύτερη μεγαλύτερη ηπειρωτική πόλη στον κόσμο που δε συνδέεται με κανένα εξωτερικό οδικό δίκτυο - οι μοναδικοί τρόποι πρόσβασης είναι μέσω αέρος ή θαλάσσης. Το αεροδρόμιό της ονομάζεται Γιελίζοβο και βρίσκεται στην ομώνυμη μικρή πόλη, σε απόσταση 32 χιλιομέτρων.
Το σπίτι του Ηθοποιού
Χώροι
«Το σπίτι του Ηθοποιού» έχει 15 δωμάτια και φιλοξενεί 30 άτομα, τα οποία μένουν ανά δυο σε κάθε δωμάτιο, ενώ ετοιμάζεται και νέος χώρος με δυνατότητα στέγασης επιπλέον 40 ατόμων. Εκτός από τους χώρους διαμονής υπάρχουν επίσης μικρό μουσείο, καφενείο, κινηματογράφος και μικρό θεατράκι. Τον Απρίλιο του 2013 έγιναν τα εγκαίνια του πρώτου εξαώροφου κτηρίου στην οδό Παναθηναίων στα Κάτω Πατήσια.. Στο συγκεκριμένο κτίριο διαμορφώθηκαν ξενώνες για τους ανθρώπους του πολιτισμού του θεάτρου και του κινηματογράφου που αντιμετώπισαν οικονομικά προβλήματα.
Πετροπάβλοφσκ Καμτσάτσκι
Ιστορία
Η πόλη θεμελιώθηκε από το δανό αρχιναύαρχο του Ρωσικού Στόλου Βίτους Μπέρινγκ στις 17 Οκτωβρίου 1740, στα πλαίσια της εξερεύνησης των ακτών της ρωσικής Άπω Ανατολής. Ονομάσθηκε Πόλη των Πέτρου & Παύλου της Καμτσάτκα από τα δύο νεότευκτα πλοία του, τον «Άγιο Πέτρο» και τον «Άγιο Παύλο».
Στα μέσα του 19ου αι. και πιο συγκεκριμένα το καλοκαίρι του 1854, το Πετροπαβλόβσκ Καμτσάτσκι πολιορκήθηκε από ένα μικτό βρετανο-γαλλικό στόλο στα πλαίσια του Κριμαϊκού Πολέμου - ήταν η μόνη στρατιωτική επιχείρηση στον Ειρηνικό ενός πολέμου που διεξήχθη κατά βάσιν στην Ουκρανία, τον Εύξεινο Πόντο και τη Βαλτική. Σκοπός δεν ήταν τόσο η κατάληψη της πόλης, η οποία έτσι κι αλλιώς δεν είχε ιδιαίτερη στρατηγική σημασία, όσο το να αιχμαλωτισθεί η τοπική φρουρά (περίπου 1000 άνδρες) και να καταστραφούν οι φρεγάτες «Αβρόρα» και «Παλλάς» που είχαν σταθμεύσει εντός του κόλπου. Η πολιορκία κράτησε τρεις εβδομάδες και έληξε με νίκη των αμυνομένων, μολονότι μειονεκτούσαν σε ισχύ πυρός (67 κανόνια εναντίον 218).
Οι αγγλο-γάλλοι δοκίμασαν να επαναλάβουν το εγχείρημα τον Απρίλιο του 1855. Φοβούμενος ότι δε μπορούσε να επιτύχει το θαύμα του προηγούμενου καλοκαιριού και εκτιμώντας σωστά τα κίνητρα των επιτιθεμένων, ο ρώσος διοικητής εκκένωσε εν μέσω σφοδρής χιονόπτωσης την πόλη από τα στρατεύματά του και τα προώθησε στην ενδοχώρα. Μετά από αυτό ο συμμαχικός στόλος εγκατέλειψε οριστικά την περιοχή, αδυνατώντας να καταδιώξει τους ρώσους στα βουνά της Καμτσάτκα.
Το σπίτι του Ηθοποιού
Χώροι
Σε κεντρική αίθουσα του οικήματος «Το σπίτι του Ηθοποιού», πραγματοποιούνται πολιτιστικές εκδηλώσεις. Στο εσωτερικό του, υπάρχει κατάλληλα διαμορφωμένος χώρος με μία έκθεση θεατρικών κοστουμιών, ενώ στο περίγυρο του, ο θεατρικός χώρος χωρητικότητας διακοσίων θέσεων αποτελεί μία ευκαιρία ν’ απολαύσουν δωρεάν  θεατρικές και μουσικές εκδηλώσεις, Ο εξωτερικός θεατρικός χώρος όπου πραγματοποιούνται οι εκδηλώσει έχει ονομαστεί ως «Νίκος Κούρκουλος», ως τιμή για την προσφορά του στον μεγάλο ηθοποιό του ελληνικού θεάτρου και κινηματογράφου. Παράλληλα, ο δεύτερος χώρος που θ’ αποτελέσει το νέο κοινό οικιστικό «Το σπίτι του Ηθοποιού», έχει αποφασιστεί να διαμορφωθεί κατάλληλα, ώστε να πραγματοποιούνται πολιτιστικές εκδηλώσεις. Επίσης, ο πεζόδρομος στον οποίον υπάρχει το οικιστικό κοινό, έχει φιλοτεχνηθεί με graffiti που απεικονίζουν κοστούμια και έργα των ανθρώπων της τέχνης.
Φιλοξενία επωνύμων
Ανάμεσα στους ηθοποιούς που έχουν φιλοξενηθεί στο «Σπίτι» υπήρξαν και αρκετοί διάσημοι όπως ο Ανδρέας Μπάρκουλης, ο Γιώργος Μαρίνος , η Καίτη Φίνου , ο Νίκος Ζιάγκος κ.ά.
Πετροπάβλοφσκ Καμτσάτσκι
Ιστορία
Κατά τη σοβιετική περίοδο η πόλη γνώρισε μεγάλη ανάπτυξη χάρη στην αλιεία σολωμού και καβουριών, καθώς και την ίδρυση της ναυτικής βάσης Ριμπάτσι που στεγάζει τα πυρηνικά υποβρύχια του Στόλου του Ειρηνικού από τα μέσα του 1960.
Κάρολος Λουδοβίκος του Σλέσβιχ-Χόλσταϊν-Σόντερμπουργκ-Μπεκ
Ο Κάρολος-Λουδοβίκος, γερμ. Karl-Ludwig (18 Σεπτεμβρίου 1690 - 22 Σεπτεμβρίου 1774) από τον Οίκο του Γκλύκσμπουρκ ήταν δούκας του Σλέσβιχ-Χόλσταϊν-Σόντερμπουργκ-Μπεκ (1757 - 1774). Έγινε αντιστράτηγος του Πρωσικού στρατού και κυβερνήτης του Ταλίν της Εσθονίας.
Πετροπάβλοφσκ Καμτσάτσκι
Ιστορία
Η ανάπτυξη ανακόπηκε στη μετασοβιετική περίοδο, λόγω της πώλησης των αλιευτικών δικαιωμάτων σε ξένες επιχειρήσεις και της αποδιοργάνωσης του στόλου. Αυτό φαίνεται ανάγλυφα και στις απογραφές, αφού μεταξύ 1989 - 2002 ο πληθυσμός της πόλης μειώθηκε κατά 26%. Όμως τα τελευταία χρόνια παρατηρείται έξαρση μιας νέας δραστηριότητας, του «τουρισμού ακραίων συνθηκών», με την πόλη να χρησιμοποιείται ως βάση για πλούσιους δυτικούς που θέλουν να επισκεφθούν τα ηφαίστεια ή την ανόθευτη άγρια φύση της χερσονήσου.
Το σπίτι του Ηθοποιού
Βραβεύσεις
Το 2016 «το σπίτι του Ηθοποιού» βραβεύτηκε με το βραβείο Νικολάου Καρόλου της Ακαδημίας Αθηνών.
Κάρολος Λουδοβίκος του Σλέσβιχ-Χόλσταϊν-Σόντερμπουργκ-Μπεκ
Βιογραφία
Ήταν ο δευτερότοκος γιος του Φρειδερίκου-Λουδοβίκου δούκα του Σ.Χ.Σ.Μπεκ και της Λουίζας-Καρλόττας, κόρης του Ερνέστου-Γκύντερ δούκα του Σ.Χ.Σ.Αουγκούστενμπουρκ.
Το σπίτι του Ηθοποιού
Δράσεις
«Το σπίτι του Ηθοποιού», διαθέτει επίσημη ιστοσελίδα, ενώ δραστηριοποιείται και στα κοινωνικά δίκτυα, παρέχοντας διαρκής πληροφόρηση για τα δρώμενα και τις δραστηριότητες που αφορούν το κοινωνικό θεσμό. Έτσι, διατηρεί επίσημη ιστοσελίδα στο Facebook, όπου οι διαμένοντες στο οίκημα, οι επισκέπτες, αλλά και γενικότερα οι φίλοι της συγκεκριμένης πρωτοβουλίας μπορούν να ενημερώνονται για τη δράση και τις πολιτιστικές εκδηλώσεις και θεατρικές παραστάσεις από «Το σπίτι του Ηθοποιού».
Πετροπάβλοφσκ Καμτσάτσκι
Παραπομπές
<references group="http://kamchatkaoutdoors.ru/" />
Κάρολος Λουδοβίκος του Σλέσβιχ-Χόλσταϊν-Σόντερμπουργκ-Μπεκ
Βιογραφία
Το 1723 μεταστράφηκε στον Καθολικισμό, όπως και ο ανιψιός του Φρειδερίκος-Γουλιέλμος Α΄ δούκας του Σ.Χ.Σ.Μπεκ. Το 1757 απεβίωσε ο άλλος ανιψιός του Φρειδερίκο-Γουλιέλμο Γ΄, ο οποίος ήταν συνταγματάρχης του Πρωσικού στρατού και απεβίωσε στη μάχη της Πράγας, κατά τον Επταετή Πόλεμο, άγαμος. Ο Κάρολος-Λουδοβίκος τον διαδέχθηκε στον τίτλο του δούκα του Σ.Χ.Σ.Μπεκ. Το 1762 διορίστηκε στρατάρχης από τον Πέτρο Γ΄ Σ.Χ.Γκόττορπ αυτοκράτορα της Ρωσίας, αλλά δεν δέχθηκε λόγω προχωρημένης ηλικίας.
Πετροπάβλοφσκ Καμτσάτσκι
Εξωτερικοί σύνδεσμοι
Κατηγορία:Κράι Καμτσάτκα Κατηγορία:Ασιατικές πόλεις της Ρωσίας
Το σπίτι του Ηθοποιού
Εξωτερικοί σύνδεσμοι
Κατηγορία:Μη κυβερνητικές οργανώσεις Κατηγορία:Μη κυβερνητικές οργανώσεις βασισμένες στην Ελλάδα
Κάρολος Λουδοβίκος του Σλέσβιχ-Χόλσταϊν-Σόντερμπουργκ-Μπεκ
Οικογένεια
Παντρεύτηκε το 1730 την Άννα Καρολίνα Οζέλσκα, νόθη κόρη του Αυγούστου Β΄ των Βέττιν βασιλιά της Πολωνίας (και, ως Φρειδερίκου-Αυγούστου Α΄, εκλέκτορα της Σαξονίας) και είχε τέκνο:
Άννα Μαντζουράνη
Η Άννα Μαντζουράνη (Αθήνα, 28 Μαΐου 1935 - Αθήνα, 9 Ιανουαρίου 1991 ) ήταν Ελληνίδα ηθοποιός του θεάτρου και του κινηματογράφου. Είναι γνωστότερη για τις συμμετοχές της στις ταινίες: Θανάση σφίξε κι άλλο το ζωνάρι, Μάθε παιδί μου γράμματα κ.ά.
Έχει κερδίσει το βραβείο Α’ γυναικείου ρόλου στο ΦΕΚΘ το 1981 για το ρόλο της στην ταινία Μάθε παιδί μου γράμματα.
Βιογραφία
Σε ηλικία 18 χρονών ξεκίνησε τις σπουδές της, στη Δραματική Σχολή Τάκη Μουζενίδη όπως και στη σχολή τραγουδιού του Καλφόπουλου.
Πρωτοεμφανίστηκε στο θέατρο το 1952 με τον θίασο Ελληνική Μουσική Κωμωδία του Μουζενίδη και πρωτοεμφανίστηκε στον κινηματογράφο το 1958 στην ταινία Μέλπω. Σε γενικές γραμμές, η ηθοποιός έπαιζε περισσότερο σε θεατρικές παραστάσεις, παρά σε κινηματογραφικές ταινίες.
Στη δεκαετία του 1980, συμμετείχε σε μια από τις γνωστότερες ταινίες της δεκαετίας αυτής, το Μάθε παιδί μου γράμματα, που συμπρωταγωνιστούσε ο Βασίλης Διαμαντόπουλος. Το 1981 παρέλαβε από το Διεθνές Φεστιβάλ Κινηματογράφου Θεσσαλονίκης το βραβείο Α΄ Γυναικείου Ρόλου.
Προσωπική ζωή
Η Μαντζουράνη, υπήρξε γυναίκα του Αντώνη Καρατζόπουλου, ο οποίος ήταν παραγωγός ταινιών.
Εξωτερικοί σύνδεσμοι
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί τηλεόρασης
Κυβερνητικό Συμβούλιο Εξωτερικών και Άμυνας
Το Κυβερνητικό Συμβούλιο Εξωτερικών και Άμυνας (ΚΥΣΕΑ) ήταν το ανώτατο όργανο λήψης αποφάσεων σε θέματα εξωτερικής πολιτικής και εθνικής άμυνας στην Ελλάδα. Ιδρύθηκε το 1986 από τον Ανδρέα Παπανδρέου και λειτούργησε μέχρι το 2019. Το ΚΥΣΕΑ ήταν υπεύθυνο, μεταξύ άλλων, για την επιλογή των Αρχηγών των τεσσάρων Γενικών Επιτελείων των Ενόπλων Δυνάμεων (ΓΕΕΘΑ, ΓΕΣ, ΓΕΝ, ΓΕΑ) και για την επιλογή των Αρχηγών των Σωμάτων Ασφαλείας. Πρόεδρος του ΚΥΣΕΑ ήταν ο Πρωθυπουργός. Διάδοχο όργανο είναι το Κυβερνητικό Συμβούλιο Εθνικής Ασφάλειας.
Ιστορία
Στον τομέα της εθνικής άμυνας, είχαν λειτουργήσει και παλαιότερα διάφορα παρόμοια σχήματα όπως το ΑΣΕΑ (Ανώτατο Συμβούλιο Εθνικής Άμυνας) στις μέρες του Ευάγγελου Αβέρωφ. Ο Ανδρέας Παπανδρέου μετά το 1981 εισήγαγε ένα νέο, περισσότερο προσωπικό και «προεδρικό» τρόπο λήψης αποφάσεων. Η δημιουργία του ΚΥΣΕΑ ως ανώτατης αρχής για θέματα εθνικής άμυνας και εξωτερικής πολιτικής ήταν παρόμοια με τη δημιουργία του ΑΣΟΠ (Ανώτατο Συμβούλιο Οικονομικής Πολιτικής) για οικονομικά θέματα. Ο Ανδρέας Παπανδρέου προτιμούσε ένα σχετικά «κλειστό» ΚΥΣΕΑ στο οποίο συμμετείχαν λίγοι υπουργοί και υπηρεσιακοί παράγοντες, αλλά οι διάδοχοί του αύξησαν τον αριθμό των μελών του.
Η σύνθεση του ΚΥΣΕΑ μεταβαλλόταν από τον εκάστοτε Πρωθυπουργό.
Πρόταση για μετατροπή σε Συμβούλιο Εθνικής Ασφάλειας
Πολιτικοί επιστήμονες και αναλυτές τα τελευταία χρόνια πρότειναν τη μετατροπή του ΚΥΣΕΑ σε συμβούλιο εθνικής ασφάλειας, όπως αυτό των ΗΠΑ. Ωστόσο, εκφράστηκε και η άποψη διατήρησης του ΚΥΣΕΑ όπως είναι, καθώς υπάρχει ο φόβος ένα συμβούλιο εθνικής ασφάλειας να μετατραπεί σε χώρο «βολέματος» αποστράτων αξιωματικών και συνταξιούχων διπλωματών προσκείμενων στην εκάστοτε κυβέρνηση. Το διάδοχο ΚΣ Εθνικής Ασφαλείας διατηρεί την ίδια δομή με τον προκάτοχό του.
Σύνθεση
Στο Κυβερνητικό Συμβούλιο Εθνικής Ασφαλείας μετείχαν ως μέλη:
και ως μέλη:
Εξωτερικοί σύνδεσμοι
Κατηγορία:Ελληνική Κυβέρνηση Κατηγορία:Διεθνείς σχέσεις της Ελλάδας Κατηγορία:Ελληνικές Ένοπλες Δυνάμεις
Τελετή λήξης Θερινών Ολυμπιακών Αγώνων 1896
thumb|310px|Η παρέλαση των νικητών κατά τη διάρκεια της τελετής λήξης, με πρώτους τον [[Κωνσταντίνος Μάνος (ποιητής)|Κωνσταντίνο Μάνο και τον Σπύρο Λούη.]] Η τελετή λήξης των Θερινών Ολυμπιακών Αγώνων 1896 πραγματοποιήθηκε στις 15 Απριλίου 1896 (3 Απριλίου με το παλαιό ημερολόγιο) στο Παναθηναϊκό Στάδιο της Αθήνας, κλείνοντας έτσι τους Αγώνες της 1ης Ολυμπιάδας.
Αρχικά, η τελετή ήταν προγραμματισμένη για τις 14 Απριλίου, αλλά ο άσχημος καιρός ανάγκασε τους διοργανωτές να την αναβάλλουν για την επόμενη ημέρα. Το κλίμα ήταν εορταστικό στην Αθήνα και το Στάδιο γέμισε από χιλιάδες θεατές. Ο Βασιλιάς Γεώργιος A΄, αφού βράβευσε τους νικητές, κήρυξε τη λήξη των Αγώνων και στη συνέχεια ακολούθησε πορεία στα Ανάκτορα από το ενθουσιασμένο πλήθος.
Ακολουθία των γεγονότων
thumb|205px|Ο [[Γεώργιος Α΄ της Ελλάδας]]
Επίσημο γεύμα και αναβολή της τελετής
Το πρωί της Κυριακής 12 Απριλίου, ο Βασιλιάς Γεώργιος A΄ οργάνωσε ένα επίσημο γεύμα στα Ανάκτορα προς τιμήν των ολυμπιονικών, των ξένων αθλητών, των κριτών και των αντιπροσώπων του ξένου Τύπου (αν και κάποια αγωνίσματα δεν είχαν ακόμη ολοκληρωθεί). Κατά την ομιλία του στο τέλος του προγεύματος, ξεκαθάρισε ότι κατά τη γνώμη του θα έπρεπε οι Ολυμπιακοί Αγώνες να διεξάγονται μόνιμα στην Αθήνα.
"Η αναβίωση των Ολυμπιακών Αγώνων στην αρχαία τους κοιτίδα στέφτηκε από πλήρη και ανέλπιστη επιτυχία και χαίρομαι που μπορώ σήμερα να συγχαρώ και να ευχαριστήσω όλους εσάς που εργαστήκατε για να έχουμε αυτό το λαμπρό αποτέλεσμα. [...] Η Ελλάδα, μητέρα και τροφός των γυμναστικών αγώνων στην πανελλήνια Αρχαιότητα, ανέλαβε να τους πραγματοποιήσει και σήμερα, με θάρρος κάτω από τα βλέμματα της Ευρώπης και του Νέου Κόσμου, και μπορεί τώρα, που έχει γενικά αναγνωριστεί η επιτυχία, να ελπίσει ότι οι ξένοι που την τίμησαν θα θελήσουν να ορίσουν τη χώρα μας ως ειρηνικό τόπο συνάντησης των εθνών, ως διαρκές και μόνιμο χώρο των Ολυμπιακών Αγώνων".
Η επίσημη τελετή λήξης ήταν προγραμματισμένη για τις 14 Απριλίου, όμως ο καιρός δεν ήταν σύμμαχος. Από την προηγούμενη ημέρα φυσούσε δυνατός αέρας, ενώ την ημέρα της τελετής η ατμόσφαιρα ήταν κρύα, συννεφιασμένη, με αέρα και βροχή. Κατά το πρόγραμμα, είχε οριστεί για μετά το μεσημέρι η ανακήρυξη και η στέψη των νικητών στο Παναθηναϊκό Στάδιο.
Η τελετή λήξης
Τελικά, η τελετή λήξης πραγματοποιήθηκε την Τετάρτη 15 Ιουνίου. Το Στάδιο άρχισε από τις πρωινές ώρες να έχει την επιβλητική και εορταστική όψη των πρώτων ημερών, ενώ ο συνωστισμός από το πλήθος στη γύρω περιοχή ήταν αφόρητα μεγάλος. Η βασιλική οικογένεια βρισκόταν και πάλι εκεί για να παρακολουθήσει την τελετή. Μετά την άφιξή της, δόθηκε άδεια στον κόσμο που περίμενε έξω από τα προπύλαια να μπει χωρίς εισιτήριο και έτσι το Στάδιο γέμισε ασφυκτικά.
thumb|205px|Ο [[Σπύρος Λούης μαζί με άλλους αθλητές κατά τη διάρκεια της απονομής των επάθλων.]] Η τελετή "άνοιξε" με τον Εθνικό ύμνο της Ελλάδας και μία ωδή του Πινδάρου στα αρχαία ελληνικά από τον Τζορτζ Στιούαρτ Ρόμπερτσον (βρετανό αθλητή και λόγιο).
Σε ένα τραπέζι στα αριστερά του Βασιλιά βρίσκονταν τα έπαθλα: κλωνάρι από αγριελιά από την ιερή Άλτη, κλωνάρι δάφνης, τα διπλώματα μέσα σε μακριούς ασπρογάλαζους κυλίνδρους και τα μετάλλια. Στη συνέχεια, ο Βασιλιάς βράβευσε τους νικητές των Αγώνων. Οι νικητές έπαιρναν ένα ασημένιο μετάλλιο, ένα κλαδί ελιάς και ένα αναμνηστικό δίπλωμα, ενώ οι δεύτεροι έπαιρναν ένα χάλκινο μετάλλιο, ένα κλαδί δάφνης και το δίπλωμα. Οι τρίτοι δεν έπαιρναν μετάλλιο.
Μερικοί από τους νικητές πήραν κάποια επιπλέον βραβεία, όπως ο Σπύρος Λούης που πήρε ένα κύπελλο από τον Μισέλ Μπρεάλ, φίλο του Πιερ ντε Κουμπερτέν, ο οποίος είχε εμπνευστεί το αγώνισμα του μαραθωνίου. Με τον αλυτάρχη Κωνσταντίνο Μάνο στην κεφαλή, ο Λούης οδήγησε τους αθλητές που πήραν μετάλλια σε ένα γύρο του θριάμβου γύρω από το Στάδιο, ενώ παιζόταν ο Ολυμπιακός Ύμνος.
Στο τέλος της παρέλασης, ο Βασιλιάς Γεώργιος αναφώνησε μεγαλόφωνα: "Κηρύττω την λήξιν των πρώτων Διεθνών Ολυμπιακών Αγώνων". Στη συνέχεια αποχώρησε από το Στάδιο, ενώ η μπάντα έπαιζε τον Εθνικό ύμνο και το πλήθος ζητωκραύγαζε.
Πορεία στα Ανάκτορα
Μετά και τις τελευταίες ζητωκραυγές, το πλήθος άρχισε να αποχωρεί. Τότε δημιουργήθηκε μια αυθόρμητη διαδήλωση. Ολόκληρο το πλήθος, μαζί με τα μέλη του Δωδεκαμελούς Συμβουλίου και με τον Φιλήμονα επικεφαλής, με τις φιλαρμονικές και τις σημαίες των διαφόρων κρατών να προπορεύονται, προχώρησε προς τα Ανάκτορα και ζήτησε φωνάζοντας να εμφανιστεί ο διάδοχος, ο οποίος βγήκε στα προπύλαια. Αφού μίλησαν αντιπρόσωποι διαφόρων οργανώσεων, το πλήθος διαλύθηκε.
Το βράδυ φωταγωγήθηκε με πυρσούς η Ακρόπολη, ενώ τα πλοία που βρίσκονταν στο λιμάνι του Πειραιά χρησιμοποίησαν τους προβολείς τους για να φωτίσουν τον αττικό ουρανό, κλείνοντας με θεαματικό τρόπο τους Αγώνες.
Εξωτερικοί σύνδεσμοι
Κατηγορία:Τελετές Θερινών Ολυμπιακών Αγώνων 1896
Σιν (μυθολογία)
αριστερά|μικρογραφία|[[Κασσίτες|Κασσιτική στήλη τύπου κουντουρού, του βασιλιά Μελισιπάκ (1186–1172 π.Χ.), όπου απεικονίζεται η ημισέληνος του Νάννα/ Σιν, ο ήλιος του Ούτου/ Σαμάς και το άστρο της Ινάννα/ Ιστάρ.]] Ο Νάννα (ή Ναννάρ ) στη Μεσοποταμιακή μυθολογία είναι ο θεός της σελήνης, ο οποίος στα Ακκαδικά ονομαζόταν Σιν (Sin<Su-en).
Αποκαλούσαν επίσης τον θεό αυτό ασιμ-μπαμπάρ (asimbabbar) που σημαίνει "αυτός που φωτίζει/ φωτεινός". Λεγόταν και θεός 30 (DINGIR 30), καθώς το 30 είναι ένας συμβολικός αριθμός για τον κύκλο του φεγγαριού.
Ο Νάννα ήταν ο πρωτότοκος γιος του Ενλίλ που απέκτησε με την Νινλίλ. Σύζυγός του ήταν η Νινγκάλ.
Σύμφωνα με την μεσοποταμιακή μυθολογία ο θεός των ανέμων και των καταιγίδων, Ενλίλ, κατοικούσε στο απόλυτο σκοτάδι, έχοντας τον ουρανό για οροφή και για τοίχους του σπιτιού του. Οι Σουμέριοι πίστευαν πως ο ουρανός ήταν φτιαγμένος από κατάμαυρο λάπις λάζουλι και ότι ο Ενλίλ δημιούργησε τον Νάννα για να τον φωτίζει. Από τον Νάννα γεννήθηκε ο ακόμη πιο φωτεινός Ούτου/ Σαμάς, ο θεός-ήλιος. Μητέρα του Ούτου ήταν η Νινγκάλ. Κόρη του Νάννα και της Νινγκάλ είναι επίσης η Ινάννα.
Το σύμβολο του Νάννα είναι η ημισέληνος, σε πλάγια θέση.
Το ζώο που τον συμβολίζει είναι ο ταύρος. Οι Σουμέριοι είχαν συνδέσει τον Νάννα με την γονιμότητα των ζώων και ιδιαίτερα με τα βοοειδή, καθώς παρομοίαζαν το σχήμα των κεράτων των ζώων αυτών με το σχήμα της ημισελήνου.
Σε διάφορους πολιτισμούς οι θεότητες της σελήνης γενικά σχετίζονται με την γονιμότητα, επειδή η νύχτα γεννά κάτι ιδιαίτερα πολύτιμο, το ζωοδόχο φως της ημέρας, ενώ ο σεληνιακός κύκλος παρομοιάζεται με τον επίσης ζωοδόχο γυναικείο εμμηνορρροιακό κύκλο. Παρουσιάζεται επίσης ο Νάννα και σε σύνδεση με μία βάρκα.
Ο πιο σημαντικός χώρος λατρείας του Νάννα ήταν στην πόλη Ουρ στη νότια Μεσοποταμία όπου λατρευόταν ήδη από τα μέσα της 2ης χιλιετίας π.Χ. Στην Ουρ έχει βρεθεί το ζιγκουράτ του που έχτισε ο βασιλιάς Ουρ-Νάμμου. Επίσης, ιδιαίτερα σημαντικό λατρευτικό κέντρο κατά τη Νεοβαβυλωνιακή περίοδο ήταν η πόλη Χαράν στην Άνω Μεσοποταμία.
Εξωτερικοί σύνδεσμοι
Κατηγορία:Σουμεριακή μυθολογία Κατηγορία:Θεότητες της σελήνης Κατηγορία:Μεσοποταμία Κατηγορία:Θεότητες της Μεσοποταμίας
PHP-GTK
μικρογραφία|δεξιά|200px|PHP-GTK λογότυπο. Η PHP-GTK είναι ένας σύνδεσμος μεταξύ της γλώσσας σεναρίων PHP με το GTK+. Μέσω του PHP-GTK ένας προγραμματιστής στην γλώσσα PHP έχει πρόσβαση σε συναρτήσεις και κλάσεις με τις οποίες μπορεί να σχεδιάσει γραφικό περιβάλλον χρήστη χρησιμοποιώντας το GTK+.
Ιστορία
Το PHP-GTK αρχικά σχεδιάστηκε από τον Andrei Zmievski, ο οποίος ήταν μέλος της ομάδας ανάπτυξης της γλώσσας PHP και της Zend Engine. Η ιδέα δημιουργίας γραφικού περιβάλλοντος για χρήστη στη PHP έγινε αμέσως δεκτή από την κοινότητα και αρκετοί προγραμματιστές άρχισαν να συμμετέχουν στο πρότζεκτ. Ο James Moore και ο Steph Fox ήταν από τους πρώτους που συμμετείχαν στο πρότζεκτ και συνεισφέρανε στο PHP-GTK αναπτύσσοντας την τεκμηρίωση. Ο Frank Kromann - ο οποίος συμμετείχε επίσης στην ομάδα ανάπτυξης της PHP - δημιούργησε τα εκτελέσιμα αρχεία για να τρέχει η PHP-GTK στα Windows.
Η πρώτη έκδοση του PHP-GTK έγινε το Μάρτιο 2001. Τότε περισσότεροι χρήστες άρχισαν να συμμετέχουν στο πρότζεκτ και νέες επεκτάσεις άρχισαν να αναπτύσσονται (π.χ. το Scintilla ή το GtkHTML). Το PHP-GTK 1.0 δημοσιεύτηκε τον Οκτώβριο 2003 μαζί με διάφορες νέες επεκτάσεις όπως ενθυλάκωση του libglade το οποίο επέτρεπε δημιουργία γραφικού περιβάλλοντος το οποίο ήταν ανεξάρτητο της πλατφόρμας ανάπτυξης.
Σήμερα
Το PHP-GTK γρήγορα έγινε δεκτό από την PHP κοινότητα. Αρκετές εφαρμογές αναπτύχθηκαν και προέκυψε το ενδιαφέρον από ένα μικρό μέρος της αγοράς λογισμικού. Ο Zmievski και ο Fox συνεχίζουν το πρότζεκτ και ο Fox σήμερα συντηρεί το PHP-GTK κάτω από το λειτουργικό των Windows.
Η τεκμηρίωση του PHP-GTK 2 συνεχώς αναπτύσσεται και διάφορα άρθρα έχουν δημοσιευτεί σχετικά με το θέμα αυτό. Ο Scott Mattocks, ένα ενεργό μέρος της ομάδας τεκμηρίωσης της PHP-GTK έχει δημοσιεύσει ένα βιβλίο σχετικά με τον προγραμματισμό PHP-GTK.